cyanic-selkie/wikianc huggingface dataset:
Σκάνδαλο Σταβίσκυ
Οι συνέπειες του σκανδάλου Σταβίσκυ
Οι αποκαλύψεις που ακολούθησαν σχετικά με τις κερδοσκοπικές τους επιχειρήσεις οδήγησαν πολλά από τα εμπλεκόμενα πρόσωπα στην αυτοχειρία ή την παραίτηση από τα δημόσια αξιώματά τους: ο υπουργός Νταλιμιέ παραιτήθηκε, ο βουλευτής και δικηγόρος Μποννώρ παραιτήθηκε, ο Σύμβουλος Επικρατείας Πρενς βρέθηκε δολοφονημένος,ένας φίλος του Σταβίσκυ δικηγόρος αυτοκτόνησε στον Σηκουάνα. Στις 27 Ιανουαρίου η κυβέρνηση Σωτάν παραιτήθηκε,ενώ στις διαδηλώσεις που πραγματοποιήθηκαν ακουγόταν το σύνθημα Ο Σταβίσκυ στο Πάνθεον και οι προδότες στην αγχόνη!. Στις 4 Νοεμβρίου 1935 ξεκίνησε ενώπιον του κακουργιοδικείου του Παρισιού η δίκη των είκοσι συνενόχων του Σταβίσκυ και μετά τρεις μήνες επιβλήθηκαν εννέα μόνο καταδίκες.
Στον κινηματογράφο
Η υπόθεση Σταβίσκυ γυρίστηκε κινηματογραφική ταινία με τον Ζαν Πολ Μπελμοντό στον ομώνυμο ρόλο και την Anny Duperey στο ρόλο της συζύγου του, το 1974. Η σκηνοθεσία της ταινίας ήταν του Αλέν Ρενέ
Πηγές
Σκανδαλο Σταβισκυ Σταβiσκυ
Φερνάντο Κολούνγκα
Ο Φερνάντο Κολούνγκα (Fernando Colunga Olivares, 3 Μαρτίου 1966 -) είναι Μεξικανός ηθοποιός και σκηνοθέτης. Θεωρείται βετεράνος στον χώρο του θεάματος στο Μεξικό, έχοντας πρωταγωνιστήσει σε δεκάδες τηλενουβέλες.
Βιογραφία
Γεννήθηκε στη Πόλη του Μεξικού το 1966. Είναι γιος του μηχανικού Δον Φερνάντο Κολούνγκα και της Δόνια Μαργαρίτα Ολιβάρες. Ο Κολούνγκα από την πλευρά του πατέρα του έχει ισπανική καταγωγή. Σπούδασε μηχανολογία στο University of Mexico. Από μικρός ήθελε να γίνει ηθοποιός. Ο Φερνάντο δούλεψε σαν κασκαντέρ σε διάφορες τηλενουβέλες.
Η επιτυχία του συνεχίστηκε και το 1997 όταν απέκτησε τον δεύτερο μεγάλο του ρόλο στην Esmeralda, η οποία επιβεβαίωσε την θέση του στον χώρο των τηλενουβέλων. Ο Κολούνγκα θεωρείται ο πιο δημοφιλής ηθοποιός τηλενουβέλων στο Μεξικό, έχοντας συμμετάσχει στις σπουδαιότερες τηλεοπτικές παραγωγές της χώρας από τον όμιλο της Televisa, που κυριαρχεί στον χώρο της τηλενουβέλας διεθνώς από την δεκαετία του 50 και μετά. Συνολικά, έχει συμμετάσχει σε περισσότερες από 19 τηλεοπτικές σειρές, σε πολλές από τις οποίες ήταν πρωταγωνιστής.
Το 1998 πρωταγωνιστεί στην La Usurpadora μαζί με την ηθοποιό Γκαμπριέλα Σπάνικ καθώς και με άλλους ηθοποιούς που είχε συνεργαστεί παλαιότερα. Ο Κολούνγκα σε μια συνέντευξη αναφέρει: ''Μου άρεσε ο ρόλος, επειδή είναι αρκετά διαφορετικός από μένα, αλλά φαίνεται ότι δεν ήμαστε σεξιστές. Ο Κάρλος Ντανιέλ έχει ένα αδύναμο χαρακτήρα και δεν είναι περίπτωσή μου''. Ο Κολούνγκα κατάφερε να αλλάξει ένα κομμάτι της εικόνας του. ''Ναι, είμαι ο πρωταγωνιστής στην τηλενουβέλα, θα έχω γένια και μουστάκι. Αυτό δεν είχε συμβεί ποτέ, επειδή οι άνδρες πρωταγωνιστές πρέπει πάντα να είναι άψογοι χωρίς να εμφανίζονται πάρα πολύ απλοί. Ο χαρακτήρας μου έχει μια διαφορετική εικόνα, πιο νεανική''.
Το 1999 έπαιξε στην τηλενουβέλα Nunca te Olvidare, δίπλα στην Εδίτ Γκονσάλες. Επίσης, συμμετείχε στη μίνι-σειρά Cuento de Navidad. Επομένως σταθμός είναι η τηλενουβέλα Abrazame muy Fuerte το 2000, με την Αρασέλι Αράμπουλα. Μετά από αυτό το ρόλο, πέρασε κάποιο χρόνο μακριά από τις τηλενουβέλες, ενώ χρειάστηκε χρόνο για να μελετήσει την υποκριτική και την παραγωγή.Το 2001 συμμετείχε στη μίνι-σειρά Navidad sin Fin.
Το 2003 επανέρχεται και πρωταγωνιστεί ως Μανουέλ Φουέντες Γκέρρα στο Amor Real, ερμηνεύοντας το νόθο γιο ενός πλούσιου γαιοκτήμονα. Μετά το Amor Real επανήλθε σε ένα είδος που αγαπά το θέατρο. Μαζί με τον Σέσαρ Έβορα και σε ένα προσαρμοσμένο σενάριο, ξεκίνησαν την παράσταση Trampa de muerte. ''Η μεγαλύτερη πρόκληση μου στη δημιουργία αυτού του έργου, είναι ότι οι άνθρωποι έχουν μια καλή στιγμή, μπορείτε να απολαύσετε τη δουλειά μου και να δείτε μια διαφορετική παράσταση. Αξίζει τον κόπο να πληρώσεις ένα εισιτήριο για να δεις έναν ηθοποιό'' είπε σε συνέντευξή του, ο Κολούνγκα.
Αφού πέρασε αρκετούς μήνες περιοδεύοντας με το έργο του, το 2005, επιστρέφει στην τηλεόραση με την τηλενουβέλα Alborada μια ιστορία που διαδραματίζεται στο Μεξικό τον 18ο αιώνα. Το 2007 επιστρέφει για να πρωταγωνιστήσει στο Pasión μια τηλενουβέλα εποχής. Το 2008 έπαιξε στην τηλενουβέλα Mañana Es Para Siempre. Το 2010 πρωταγωνίστησε στην τηλενουβέλα Soy tu dueña (Αγάπη και Μίσος, με αυτόν τον τίτλο προβλήθηκε στην Κύπρο). Το 2012, πρωταγωνιστεί στο Porque el amor manda. Το 2015 πρωταγωνίστησε για πρώτη φορά ως κακός στην τηλενουβέλα Pasión y Poder
Φιλμογραφία
Τηλενουβέλες
Τηλεόραση
Ταινίες
Θέατρο
Φορεσιά της Σκιάθου
Η φορεσιά της Σκιάθου ήταν η γυναικεία τοπική ενδυμασία που φορέθηκε κατά τα παλιότερα χρόνια στο νησί των Σποράδων. Η συγκεκριμένη γυναικεία ενδυμασία, σε αντίθεση με την αντίστοιχη ανδρική η οποία μετά την απελευθέρωση της Ελλάδας εγκαταλείφθηκε γρήγορα, διατηρήθηκε για μεγαλύτερο χρονικό διάστημα.
Περιγραφή
Το σημαντικότερο μέρος της φορεσιάς ήταν τα υποκάμισα, τα οποία έφταναν μέχρι κάτω από τα γόνατα και είχαν ως κύριο γνώρισμα τα φαρδιά μανίκια. Αναλόγως με το ύφασμα από το οποίο ήταν κατασκευασμένα χωρίζονταν σε χειρίσια βαμβακερά, τριπλικένια, ψευτομεταξωτά, ολοβρόχινα και σκεπίτικα. Άλλα μέρη της φορεσιάς ήταν η σταυρωτή φανέλα που ήταν συνήθως βαμβακερή ή μάλλινη και είχε κατά κανόνα λευκό χρώμα εκτός από τις περιπτώσεις ηλικιωμένων γυναικών ή γυναικών που είχαν πένθος οι οποίες φορούσαν φανέλες μαύρου χρώματος και οι κάλτσες που ήταν μάλλινες ή βαμβακερές, έφταναν μέχρι το γόνατο και ήταν και αυτές ανάλογα με την περίσταση λευκής ή μαύρης απόχρωσης.
Τη φορεσιά συμπλήρωναν εξαρτήματα όπως η βράκα, η φουστάνα, το γουνάκι, η κουζούκα, το μπαμπουκλί, η ζώνη (τσαπράκια), τα υποδήματα (περιλάμβαναν ανάλογα με την περίπτωση στιβάλια, σκαρπίνια ή κοντούρες) και τα κοσμήματα ( σκουλαρίκια, βραχιόλια, καρφίτσες κλπ ).
Τα κύρια γνωρίσματα της νυφικής ή γιορτινής φορεσιάς της Σκιάθου ήταν τα πολύτιμα υλικά, η εναλλαγή χρωμάτων και η χαρακτηριστική αρτιότητα της κατασκευής της. Διέθετε λευκό μεταξωτό υποκάμισο, εξωτερικό κόκκινο μεταξωτό πουκάμισο, κόκκινο πολύπτυχο φουστάνι με πολύχρωμο χρυσοΰφαντο ύφασμα και μεταξωτό μαντήλι που έμπαινε στη μέση. Τη φορεσιά συμπλήρωνε γαλάζιο σκούρο γιλέκο με την ονομασία μπαμπουκλί, ένα κίτρινο μαντήλι και μια λευκή μεταξωτή μαντήλα.
Παραπομπές
Κατηγορία:Ελληνικές φορεσιές Κατηγορία:Σκιάθος
Ψυχοαναλυτικός φεμινισμός
Ο Ψυχαναλυτικός φεμινισμός βασίζεται στον Σίγκμουντ Φρόυντ και στις ψυχοαναλυτικές θεωρίες του. Ισχυρίζεται πως το φύλο δεν είναι βιολογικό αλλά βασίζεται στην ψυχο-σεξουαλική ανάπτυξη του ατόμου. Οι ψυχοαναλυτικοί φεμινιστές πιστεύουν πως η ανισότητα των φύλων πηγάζει από τις εμπειρίες της πρώιμης παιδικής ηλικίας που οδηγούν τους άντρες στην πίστη πως αυτοί είναι αρσενικοί, ενώ οι γυναίκες πιστεύουν πως οι ίδιες είναι θηλυκές. Επιπλέον πιστεύεται πως το φύλο οδηγεί σε ένα κοινωνικό σύστημα που κυριαρχείται από αρσενικά, το οποίο με τη σειρά του επηρεάζει την ατομική ψυχο-σεξουαλική ανάπτυξη. Ως λύση προτάθηκε η αποφυγή της βασισμένης στο φύλο οικοδόμησης της κοινωνίας μέσω κοινής εκπαίδευσης αρσενικών-θηλυκών.
Η φιλοσοφία πως το φύλο δεν είναι ενδογενές και ότι ένα άτομο θα γίνει οποιοδήποτε φύλο ανάλογα με την ανατροφή του έχει οδηγήσει στον σεξουαλικό επαναπροσδιορισμό νηπίων για διάφορους λόγους, όπως για παράδειγμα ένα τραυματισμένο ή απόν πέος. Θεωρήθηκε πως μπορούσαν να ζήσουν ευτυχισμένα ως θηλυκά, αλλά όχι ως αρσενικά με γεννητικά όργανα που δεν είναι τέλεια. Μια διάσημη περίπτωση αυτού ήταν ο David Reimer, ο οποίος ανατράφηκε ως “Brenda” μετά την απώλεια του πέους του εξαιτίας μιας απρόσεκτης περιτομής, αλλά αρνήθηκε έντονα την θηλυκότητά που του επέβαλλαν οι γιατροί και οι γονείς του. Οι κριτικές για τον ψυχοαναλυτικό φεμινισμό ισχυρίζονται πως περιπτώσεις σαν αυτές παρέχουν αναμφισβήτητα ισχυρές αποδείξεις για την αμετάβλητη και έμφυτη φύση της αίσθησης που έχει ένα άτομο για το αν είναι αγόρι/άντρας ή κορίτσι/γυναίκα. (γνωστό επίσης σαν ατομική ταυτότητα φύλου).
Κατηγορία:Φεμινισμός τρίτου κύματος
Feminist theory
HMS Carysfort (R25)
Το HMS Carysfort ήταν αντιτορπιλικό κλάσης C του Βασιλικού Ναυτικού. Παραγγέλθηκε το 1941 και αρχικά σχεδιάζονταν να ονομαστεί HMS Pique. Τελικά ονομάστηκε Carysfort και ήταν το πέμπτο πλοίο του Βασιλικού Ναυτικού με αυτό το όνομα.
Κατασκευή
Ναυπηγήθηκε στις εγκαταστάσεις της J. Samuel White & Co. Οι εργασίες σχεδιάζονταν να ξεκινήσουν στις 4 Μαΐου 1943, όμως τελικά άρχισαν στις 12 Μαΐου εξαιτίας γερμανικών βομβαρδισμών. Καθελκύστηκε στις 25 Ιουλίου 1944 και ολοκληρώθηκε στις 20 Φεβρουαρίου 1945. Αρχικά έφερε το αναγνωριστικό R25, όμως αυτό άλλαξε σε D25 μετά το τέλος του Δευτέρου Παγκοσμίου Πολέμου.
Επιχειρησιακή ιστορία
Μεταπολεμικά το Carysfort στάλθηκε στην εφεδρεία και εν συνεχεία εκσυγχρονίστηκε. Το 1956 και ξανά το 1958 επέστρεψε στην ενεργό δράση, επιχειρώντας στην Μεσόγειο και σε βρετανικά νερά. Το 1959 ανήκε στον Home Fleet και έλαβε μέρος στις εκδηλώσεις του Ναυτικού στο Πόρτσμουθ (Navy Days). Κατά την κρίση στην Ινδονησία βρίσκονταν στην Άπω Ανατολή.
Τον Φεβρουάριο του 1969 το παλαιό αντιτορπιλικό επέστρεψε οριστικά στην εφεδρεία και το επόμενο έτος πωλήθηκε για σκραπ.
Βιβλιογραφία
Κατηγορία:Αντιτορπιλικά κλάσης C (1943) του Βασιλικού Ναυτικού
Μάριος Ποντίκας
Ο Μάριος Ποντίκας (1942 -17 Σεπτεμβρίου 2022) ήταν Έλληνας θεατρικός συγγραφέας, σεναριογράφος, πεζογράφος και διαφημιστής.
βιογραφία
Γεννήθηκε στη Μυτιλήνη το 1942. Το 2005 έγινε μέλος της Ένωσης Σεναριογράφων Ελλάδος.
Θεατρικές Παραστάσεις
[https://query.wikidata.org/embed.html#SELECT%20DISTINCT%20%28%3Fitem%20as%20%3Fwd_%CF%83%CF%84%CE%BF%CE%B9%CF%87%CE%B5%CE%AF%CE%B1_%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%CF%82%29%20%3FitemLabel%20%3Ftheatre_seasonLabel%20%3FlocationLabel%20%3Fproduction_companyLabel%20%3FdirectorLabel%20%0AWHERE%20%7B%0A%20%20%3Fitem%20wdt%3AP31%20wd%3AQ7777570%3B%0A%20%20%20%20wdt%3AP50%20wd%3AQ16331801%3B%0A%20%20%20%20wdt%3AP495%20wd%3AQ41.%0A%20%20SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22%5BAUTO_LANGUAGE%5D%2Cel%22.%20%7D%0A%20%20OPTIONAL%20%7B%20%3Fitem%20wdt%3AP2348%20%3Ftheatre_season.%20%7D%0A%20%20OPTIONAL%20%7B%20%3Fitem%20wdt%3AP276%20%3Flocation.%20%7D%0A%20%20%20%20%20%20%20%20%20%20%20%20FILTER%20NOT%20EXISTS%20%7B%3Flocation%20wdt%3AP31%20wd%3AQ194428.%20%7D%0A%20%20OPTIONAL%20%7B%20%3Fitem%20wdt%3AP272%20%3Fproduction_company.%20%7D%0A%20%20OPTIONAL%20%7B%20%3Fitem%20wdt%3AP57%20%3Fdirector.%20%7D%0A%7D%0A%20%20ORDER%20BY%20ASC%20%28%3Ftheatre_seasonLabel%29%0A Κατάλογος ελληνικών θεατρικών παραστάσεων έργων του Μ. Ποντίκα.]
Εξωτερικοί σύνδεσμοι
Κατηγορία:Έλληνες θεατρικοί συγγραφείς
Νήσοι Τάνγκα
Οι Νήσοι Τάνγκα είναι νησιιωτική ομάδα στην Παπούα Νέα Γουινέα, που βρίσκεται βορειοανατολικά της Νέας Ιρλανδίας και μέρος του Αρχιπελάγους του Βπίσμαρκ. Αποτελείται από τέσσερα κύρια νησιά—τα Μποένγκ, Μαλεντόκ, Λιφ και Τέφφα—και μια σειρά από μικρότερα ακατοίκητα νησιά. Το Μποένγκ (με έκταση περίπου 27 τ.χλμ.) αποτελείται εξ'ολοκλήρου από ένα υπερυψωμένο, σχετικά με επίπεδη κορυφή οροπέδιο του Πλειστόκαινου, κοραλλιογενή ασβεστόλιθο, το οποίο ανεβαίνει σε 170 μέτρα πάνω από το επίπεδο της θάλασσας και έχει απόκρημνα βράχια γύρω από ένα μεγάλο μέρος της περιμέτρου του. Τα νησιά είναι υπολείμματα από ένα στρατοηφαίστειο που κατέρρευσε για να σχηματίσει μια καλντέρα. Το Λιφ (με υψόμετρο 283 μέτρων), το Τέφα (με υψόμετρο 155 μέτρων), και το Μαλεντόκ (με υψόμετρο 472 μέτρων) βρίσκεται στο χείλος της καλντέρας, ενώ τα νησιά Μπιτλίκ και Μπιτμπόκ είναι ηφαιστειακοί δόμοι κατασκευασμένοι κοντά στο κέντρο της καλντέρας.
Ο πρώην Πρωθυπουργός της Παπούα Νέας Γουινέας Τζούλιους Τσεν και ο Σουμσούμα, ηγέτης της Απεργίας του Ραμπαούλ του 1929 και ο Πρώτος Ενωτικός της χώρας κατάγεται από τα νησιά Τάνγκα.
Οι μυστικές κοινωνίες που ασκούνται στα νησιά είναι τα Σοκαπάνα, Τουμπουάν και Ινγκιάτ. Οι χοροί μάσκας όπως οι Λορ, Τεντάκ και Κιπόνγκ εκτελούνται κατά τη διάρκεια πολιτιστικών εκδηλώσεων.
Πηγές
Κατηγορία:Νησιά της Παπούα Νέας Γουινέας
Ουέν Ζιαμπάο
Ο Γουέν Ζιαμπάο (温家宝, Τιανκίν, 15 Σεπτεμβρίου 1942 - ...) είναι ο δέκατος πρωθυπουργός της Κίνας.
Είναι μέλος του Κομμουνιστικού Κόμματος Κίνας (ΚΚΚ) από το 1965. Παντρεύτηκε την Ζανγκ Μπειλί και είναι τρίτος στη διαδοχή στο Πολιτμπιρό, ανώτατου οργάνου λήψης αποφάσεων στο εσωτερικού του ΚΚΚ.
Σπούδασε μηχανικός και γεωλόγος και έγινε πρωθυπουργός το 2003 διαδεχόμενος τον Ζου Ρονγκί.
Το ταξίδι του για την Ευρώπη το 2010 ξεκίνησε με επίσκεψη της Ελλάδος, για να υποστηρίξει της προσπάθειες στην αντιμετώπιση της κρίσης.
Παραπομπές
Ζιαμπάο Κατηγορία:Κινέζοι κομμουνιστές Κατηγορία:Κινέζοι γεωλόγοι
Κοινότητα Βρουχά
Η Κοινότητα Βρουχά είναι κοινότητα του Δήμου Αγίου Νικολάου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα την Βρουχά. Εκτός από την έδρα της περιλαμβάνει και τους οικισμούς Μυρωνικήτας και Πλάκα. Η απογραφή του 2011 αναφέρει:
Συνολικά η κοινότητα έχει 265 κατοίκους και εκπροσωπείται από τον πρόεδρο κ. Εμμανουήλ Μπεμπελάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της: μικρογραφία|496x496εσ|Η κοινότητα σε σχέση με τον δήμο.
Παραπομπές
Κατηγορία:Δήμος Αγίου Νικολάου
Σφαίρα
thumb|250px|δεξιά
Σχετικές θέσεις σφαίρας επιπέδου
Οι σχετικές θέσεις σφαίρας-επιπέδου είναι αντίστοιχες με τις σχετικές θέσεις κύκλου-ευθείας. Έστω δ η απόσταση κέντρου της σφαίρας και του επιπέδου και ρ η ακτίνα της σφαίρας:
Η τομή μιας σφαίρας με ένα επίπεδο είναι κύκλος
απόδειξη:
Η μέγιστη δυνατή τιμή ενός τέτοιου κύκλου είναι η ακτίνα της σφαίρας, (αποδεικνύεται με εφαρμογή της τριγωνικής ανισότητας σε ένα ορθογώνιο τρίγωνο). Αυτός ο κύκλος ονομάζεται μέγιστος κύκλος και είναι η τομή της σφαίρας με επίπεδο που διέρχεται από το κέντρο της.
Αλγεβρική περιγραφή
Σφαίρα ακτίνας ρ περιγράφεται στο ορθοκανονικό σύστημα συντεταγμένων κέντρου Ο(χ,ψ,ζ) με τον τύπο:
Το οποίο σημαίνει ότι η απόσταση τυχαίου σημείου από το κέντρο της σφαίρας ισούται με ρ.
Σε σφαιρικό σύστημα συντεταγμένων η έννοια της σφαίρας εμπεριέχεται στο σύστημα αναφοράς, αν η σφαίρα έχει ως κέντρο την αρχή του συστήματος η εξίσωσή της είναι: r=\rho
Σε διανυσματική μορφή η εξίσωση της σφαίρας είναι: |X-K|=\rho, όπου Χ τυχαίο σημείο και Κ το κέντρο της σφαίρας.
Η σφαίρα στο παραμετρικό σύστημα συντεταγμένων
-π≤u≤π (-π/2)≤v≤(π/2)
Η ακτίνα της σφαίρας  είναι  R
Παραπομπή:*
Σφαιρική γεωμετρία
μικρογραφία|Σφαιρικό τρίγωνο. Με βάση τη σφαίρα αναπτύχθηκε μια απόλυτη γεωμετρία σε αντιδιαστολή με την επίπεδη. Αρχικά παρουσίαζε εφαρμογές στη ναυσιπλοΐα και την αστρονομία, λόγω της σφαιρικότητας της γης, αλλά αργότερα μελετήθηκε περαιτέρω, γιατί χρειαζόταν στη θεωρητική φυσική και συγκεκριμένα της κοσμολογίας μόλις ανακαλύφθηκε η καμπύλωση του χωροχρόνου. Στη σφαιρική γεωμετρία ορίζονται ως:
Τα υπόλοιπα σχήματα ορίζονται με βάση την επιπεδομετρία με εξαίρεση το αξίωμα της παραλληλίας, καθώς στη σφαίρα δεν υπάρχουν μέγιστοι κύκλοι χωρίς κοινά σημεία (άρα από σημείο εκτός ευθείας δε διέρχεται καμία παράλληλος, ενώ το άθροισμα των τριγώνων μπορεί να ισούται να είναι μικρότερο ή μεγαλύτερο από 180°). Στη σφαίρα χρησιμοποιείται το πολικό σύστημα συντεταγμένων, όπως στο επίπεδο χρησιμοποιείται το ορθοκανονικό σύστημα συντεταγμένων, ενώ το μήκος στη σφαιρομετρία μετράται σε ακτίνια ή μοίρες, δηλαδή μονάδες γωνίας.
Στερεά γωνία
Στη φυσική και μηχανική είναι χρήσιμο και ένα άλλο μέγεθος που προκύπτει από τη σφαίρα, η στερεά γωνία. Έστω μια κλειστή καμπύλη ορισμένη πάνω στη σφαίρα. Έστω το εμβαδόν του σφαιρικού τμήματος που ορίζει Ε (αν η στερεά γωνία είναι κυρτή θεωρούμε το κυρτό τμήμα, αν είναι κοίλη το κοίλο), και η ακτίνα της σφαίρας ρ. Τότε το μέτρο της στερεάς γωνίας είναι:
Η στερά γωνία μετράται σε στερεοακτίνια (steradian).
Σφαιρομετρία
Ο όγκος του εσωτερικού της σφαίρας ισούται με, ενώ το εμβαδόν της επιφάνειάς της με. Το εμβαδόν της σφαίρας ισούται με το εμβαδόν της επιφάνειας κυκλικού κυλίνδρου διαμέτρου και ύψους ίσου με τη διάμετρο της σφαίρας, αν εξαιρεθούν οι βάσεις, όπως απέδειξε ο Αρχιμήδης πάνω από 2200 χρόνια πριν χωρίς τη χρήση του λογισμού.
Η σφαίρα έχει άπειρους άξονες συμμετρίες και επίπεδα συμμετρίας, αυτά που διέρχονται από το κέντρο της, ενώ σημείο συμμετρίας είναι το ίδιο το κέντρο της.
Σχετικά σχήματα
Η σφαίρα μπορεί να θεωρηθεί ως σχήμα εκ περιστροφής ενός κύκλου ή ημικυκλίου ή γενικά τόξου μεγαλύτερου του π γύρω από άξονα που διέρχεται από το κέντρο του (και τα άκρα του στην περίπτωση του ημικυκλίου).
Αν αντί για κύκλος χρησιμοποιηθεί έλλειψη κατά μήκος του μεγάλου άξονά της θα προκύψει ένα ωοειδές σχήμα, μια επιμηκυμένη σφαίρα. Κατά μήκος του μικρού άξονα θα προκύψει μια πεπλατυσμένη σφαίρα, που είναι το σχήμα της γης.
Κατηγορία:Στοιχειώδης γεωμετρία Σφαιρα * Κατηγορία:Τοπολογία Κατηγορία:Διαφορική γεωμετρία
Ζήτω το ελεύθερο Κεμπέκ!
Η αμφιλεγόμενη γαλλική φράση Ζήτω το ελεύθερο Κεμπέκ! (Γαλλικά: Vive le Québec libre!) ειπώθηκε σε ομιλία του προέδρου της Γαλλίας, Σαρλ ντε Γκωλ, στις 24 Ιουλίου του 1967 κατά τη διάρκεια επίσημης επίσκεψής του στον Καναδά με το πρόσχημα της παρουσίας του στην έκθεση Expo 67 στο Μόντρεαλ του Κεμπέκ.
Ιστορικό
Χιλιάδες κάτοικοι του Μόντρεαλ, πρωτεύουσας της γαλλόφωνης επαρχίας Κεμπέκ του Καναδά, παραληρούσαν ανεμίζοντας σημαίες της Γαλλίας και της επαρχίας τους το βράδυ της 24ης Ιουλίου του 1967, καθώς ο Γάλλος πρόεδρος Σαρλ ντε Γκωλ τούς μιλούσε από τον εξώστη του δημαρχείου της πόλης. Τα λόγια του ντε Γκωλ τούς ενθουσίασαν:
"Η καρδιά μου πλημμυρίζει από τεράστια συγκίνηση, καθώς βλέπω μπροστά μου τη γαλλική πόλη του Μόντρεαλ... Εδώ, απόψε, και σε όλο το μήκος της διαδρομής μου, βρήκα μία ατμόσφαιρα που μοιάζει με την απελευθέρωση της Γαλλίας στον Δεύτερο Παγκόσμιο Πόλεμο. Επιπροσθέτως, σε όλη τη διαδρομή, παρατήρησα την τεράστια προσπάθεια που κάνετε για την πρόοδο, την ανάπτυξη και επομένως την απελευθέρωση... Όλη η Γαλλία ξέρει, βλέπει και ακούει τι γίνεται εδώ. Ζήτω το ελεύθερο Κεμπέκ! Ζήτω ο Γαλλικός Καναδάς! Ζήτω η Γαλλία!"
Οι δηλώσεις του Σαρλ ντε Γκωλ προκάλεσαν παγκόσμιο σάλο και πολιτικό σεισμό στην Οτάβα, την πρωτεύουσα του Καναδά. Κι ενώ ο Γάλλος πρόεδρος περιόδευε στις 25 Ιουλίου στη Διεθνή Έκθεση του Μόντρεαλ, όπου έγινε δεκτός με τρομερό ενθουσιασμό, στις 26 Ιουλίου συνήλθε σε δύο αλλεπάλληλες έκτακτες συνεδριάσεις το υπουργικό συμβούλιο του Καναδά. Ο πρωθυπουργός Λέστερ Πίρσον μετά τις συνεδριάσεις του υπουργικού συμβουλίου δήλωσε:
"Μερικές δηλώσεις του Γάλλου προέδρου τείνουν να ενθαρρύνουν τη μικρή μειοψηφία του πληθυσμού μας που έχει στόχο να καταστρέψει τον Καναδά. Ο λαός του Καναδά είναι ελεύθερος. Οι Καναδοί δεν χρειάζονται απελευθέρωση."
Ο Γάλλος πρόεδρος, μετά τη δήλωση αυτή, ακύρωσε την προγραμματισμένη για τις 27 Ιουλίου επίσκεψή του στην πρωτεύουσα Οτάβα, όπου θα είχε συνομιλίες με τον πρωθυπουργό και τους ομοσπονδιακούς ηγέτες της χώρας, και αποχώρησε επιδεικτικά για τη Γαλλία, έχοντας παραμείνει τέσσερις ημέρες στον Καναδά, αλλά μόνο στο έδαφος του γαλλόφωνου Κεμπέκ, πράγμα που είχε προσχεδιάσει, ώστε να υπογραμμίσει το ζήτημα της αυτονομίας της επαρχίας αυτής. Ο πρωθυπουργός του Κεμπέκ Ντανιέλ Τζονσόν δήλωσε στις 29 Ιουλίου:
"Η κυβέρνηση του Καναδά, υπό την πίεση εξτρεμιστικών στοιχείων, αισθάνθηκε υποχρεωμένη να κάνει μια δήλωση που εξανάγκασε τον φιλοξενούμενό μας να επιστρέψει στη Γαλλία παρακάμπτοντας την Οτάβα."
Παραπομπές
Κατηγορία:Σαρλ ντε Γκωλ Κατηγορία:Γαλλικές εκφράσεις
Ινδουστανικά της Καραϊβικής
Τα Ινδουστανικά της Καραϊβικής είναι Ινδοάρια γλώσσα που ομιλείται ως lingua franca από τους Ινδούς της Καραϊβικής και την Ινδο-Καραϊβική διασπορά. Βασίζεται στα Μποτζπουρί με επιρροές από τα Αουάντι. Ομιλούνται από εργάτες που μεταφέρθηκαν ως μετανάστες στην Καραϊβική από την Ινδική υποήπειρο φέρνοντας μαζί τους την ινδουστανική γλώσσα. Είναι στενά συνδεδεμένη με τα Φίτζι Χίντι και τα Ινδουστανικά που ομιλούνται στο Μαυρίκιο και τη Νότια Αφρική.
Επειδή η πλειοψηφία των ανθρώπων ήρθαν από τις πολιτείες Ούταρ Πραντές, Μπιχάρ, και Ρατζαστάν, τα Ινδουστανικά της Καραϊβικής είναι πιο επηρεασμένα από τα Μποτζπουρί, τα Αουάντι, το Μπρατζ Μπάσα, άλλες Μπιχαρικές διαλέκτους, τα Μαρβάρι και άλλες Ρατζαστανικές διαλέκτους. Έχει πολύ μικρή επίδραση από τα Ταμίλ, τα Τελούγκου, και άλλα Δραβιδικές γλώσσες. Έχει επίσης δανειστεί ένα μεγάλο αριθμό λέξεων από τα ολλανδικά στο Σουρινάμ και άλλες ολλανδικές αποικίες, και τα αγγλικά και γαλλικά στις πρώην Βρετανικές και Γαλλικές αποικίες. Ένας μεγάλος αριθμός λέξεων, μοναδικές στα Ινδουστανικά της Καραϊβικής έχουν δημιουργηθεί για να ανταποκριθεί στο νέο περιβάλλον για τους Ινδούς της Καραϊβικής.
Τα Ινδουστανικά της Καραϊβικής είναι η κύρια γλώσσα των περισσότερων Ινδών της Καραϊβικής, αν και τα Ταμίλ και Τελούγκου είναι οι κύριες γλώσσες για τους Ινδούς στη Γαλλική Γουιάνα, τη Μαρτινίκα και τη Γουαδελούπη, όπου η πλειοψηφία των Ινδών είναι Δραβιδικής (Νοτιοϊνδικής) καταγωγής.
Όπως και τα Ινδουστανικά που ομιλούνται στην Ινδική υποήπειρο, τα Ινδουστανικά της Καραϊβικής χωρίζονται στα Χίντι της Καραϊβικής και τα Ούρντου της Καραϊβικής. Τα Ινδουστανικά αναφέρονται στα Χίντι και Ούρντου. Τα Χίντι ομιλούνται από τους Ινδουιστές και ανθρώπους ινδικής καταγωγής, ενώ τα Ούρντου ομιλούνται από τους Μουσουλμάνους και ανθρώπους Μουσουλμανικής καταγωγής. Τα Χίντι έχουν μεγαλύτερη επιρροή από τα Σανσκριτικά, ενώ τα Ούρντου έχουν μεγαλύτερη επιρροή από τα αραβικά και τα περσικά. Τα Χίντι γράφονται στο Ντεβανάγκαρι, το Δεβαναγαρικό Μπράιγ και το αλφάβητο Καϊθί, ενώ τα Ούρντου γράφεται στη Περσοαραβική γραφή και το Ούρντου Μπράιγ, αν και σε πιο πρόσφατες εποχές και τα δύο γράφονται στο Λατινικό αλφάβητο και το Αγγλικό Μπράιγ.
Η μουσική τσούτνεϊ, το τσούτνεϊ σόκα, το τσούτνεϊ παράνγκ, το μπαϊθάκ γκάνα, η μουσική κάντρι, η κλασική μουσική, κάποια Ινδουιστικά θρησκευτικά τραγούδια, μερικά Μουσουλμανικά θρησκευτικά τραγούδια, και κάποια Χριστιανικά θρησκευτικά τραγούδια τραγουδιούνται από τους Ινδούς της Καραϊβικής, μερικές φορές ανακατεμένο με τα αγγλικά της Αγγλόφωνης Καραϊβικής ή τα ολλανδικά στο Σουρινάμ και τα Ολλανδικά της Καραϊβικής.
Ινδουστανικά της Γουιάνας
Τα Ινδουστανικά της Καραϊβικής της Γουιάνας είναι γνωστή ως Αϊλί Γκαϊλί (που σημαίνει σπασμένη ή διεφθαρμένη γλώσσα) ή Ινδουστανικά της Γουιάνας και ομιλείται από κάποια μέλη στη κοινότητα των 300.000 Ινδών της Γουιάνας.
Ινδουστανικά του Τρινιδάδ
Η παραλλαγή που χρησιμοποιείται στο Τρινιδάδ και Τομπάγκο είναι γνωστή ως Ινδουστανικά του Τρινιδάδ ή Τρινιδαδικά Μποτζπουρί. Το 1996, είχε 15.600 ομιλητές.
Ινδουστανικά Σαρναμί
Τα Ινδουστανικά Σαρναμί ή Ινδουστανικά του Σουρινάμ είναι η πιο ομιλούμενη γλώσσα στο Σουρινάμ μετά τα Ολλανδικά και τα Σρανάν Τόνγκο. Είναι μια Σουριναμέζικη παραλλαγή της γλώσσας Μποτζπουρί (η γλώσσα που ομιλείται στις Ανατολικές Ινδικές πολιτείες Μπιχάρ, Ούταρ Πραντές και Τζαρκάντ). Το Μπαϊθάκ Γκάνα είναι η πιο γνωστή μορφή τραγουδιού στα Ινδουστανικά Σαρναμί.
Παραπομπές
Κατηγορία:Χίντι Κατηγορία:Γλώσσες της Γουιάνας Κατηγορία:Γλώσσες της Τζαμάικας Κατηγορία:Γλώσσες του Σουρινάμ Κατηγορία:Γλώσσες του Τρινιντάντ και Τομπάγκο
Ελληνική απογραφή 1838
Η απογραφή του 1838 είναι η τέταρτη επίσημη απογραφή του ελληνικού κράτους και η δεύτερη από τις ετήσιες απογραφές που πραγματοποιήθηκαν το διάστημα 1836-1845. Ο συνολικός πληθυσμός της Ελλάδας ανήλθε στους 752.077 κατοίκους, ενώ η συνολική έκταση του Βασιλείου περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η απογραφή διενεργήθηκε από το Γραφείο της Δημοσίου Οικονομίας της Γραμματείας επί των Εσωτερικών.
Πηγές
1838
Ντάλτον Τράμπο
Ο Ντάλτον Τράμπο (James Dalton Trumbo, 9 Δεκεμβρίου 1905 - 10 Σεπτεμβρίου 1976) ήταν Αμερικανός συγγραφέας, διάσημος για το αντιπολεμικό μυθιστόρημα Ο Τζόνι πήρε το όπλο του. Έγραψε επίσης δεκάδες σενάρια για κινηματογραφικές ταινίες, δύο εκ των οποίων τιμήθηκαν με το βραβείο Όσκαρ.
Βιογραφία
Κατά τα μέσα της δεκαετίας του '30 προσλήφθηκε στη Warner Bros ως αναγνώστης (μία ειδικότητα που «χτένιζε» τα σενάρια πριν την τελική έγκρισή τους). Την ίδια περίοδο εξέδωσε και το πρώτο του βιβλίο, το μυθιστόρημα Έκλειψη, με εμφανείς επιρροές από το σοσιαλιστικό ρεαλισμό. Το 1937 προήχθη σε σεναριογράφο και πολύ σύντομα αναδείχτηκε σε έναν από τους πιο ακριβοπληρωμένους του Χόλυγουντ, με εβδομαδιαίες απολαβές που έφταναν τα 4.000 δολάρια. Το 1940 έλαβε την πρώτη υποψηφιότητα για Όσκαρ, για το διασκευασμένο σενάριο της ταινίας Κίτι Φόιλ (ελληνικός τίτλος: Το δράμα μιας γυναίκας). Ένα χρόνο νωρίτερα είχε εκδώσει το θεωρούμενο ως σημαντικότερο μυθιστόρημά του, το Ο Τζόνι πήρε το όπλο του, μια αμείλικτη κριτική στο μιλιταρισμό και τον πόλεμο.
Το 1947 κλήθηκε στο Κογκρέσο για να καταθέσει ενώπιον της Επιτροπής Αντιαμερικανικών Δραστηριοτήτων, η οποία ερευνούσε την «άλωση» του κόσμου του θεάματος από κομμουνιστές. Μαζί με εννέα ακόμα σεναριογράφους και σκηνοθέτες, ο Τράμπο παρουσιάστηκε αλλά αρνήθηκε να καταθέσει, υποστηρίζοντας ότι τέτοιες διαδικασίες καταστρατηγούσαν τη συνταγματικά κατοχυρωμένη ελευθερία συνείδησης. Οι Δέκα, όπως πέρασαν στην ιστορία, απολύθηκαν αμέσως από τις εργασίες τους, ο δε Τράμπο το 1950 πέρασε και έντεκα μήνες στη φυλακή για την άρνησή του να συνεργαστεί με την Επιτροπή.
Μετά την αποφυλάκισή του αυτοεξορίστηκε στην Πόλη του Μεξικού, γράφοντας σενάρια για μεξικανικές ταινίες και βιβλία. Έστελνε επίσης σενάρια σε εταιρείες παραγωγής του Χόλυγουντ, χρησιμοποιώντας ψευδώνυμο ή παρένθετα πρόσωπα. Στο Μεξικό έζησε περίπου μια δεκαετία. Με την υποχώρηση του μακαρθισμού και της Μαύρης Λίστας, επέστρεψε στις ΗΠΑ και ξανάπιασε δουλειά σε υπερπαραγωγές όπως ο Σπάρτακος και ο Πεταλούδας. Γενικά, υπήρξε ένας απ' τους «μάγους» του διασκευασμένου σεναρίου, δηλ. της μετατροπής ενός βιβλίου σε κινηματογραφικό σενάριο. Το 1971 έκανε και τη μοναδική σκηνοθετική του απόπειρα, γυρίζοντας σε ταινία το Ο Τζόνι πήρε το όπλο του.
Πέθανε από καρδιακή προσβολή στο Λος Άντζελες στις 10 Σεπτεμβρίου 1976. Σύμφωνα με την επιθυμία του, το σώμα του δεν τάφηκε αλλά χρησιμοποιήθηκε για ερευνητικούς σκοπούς. Ήταν παντρεμένος επί τριάντα επτά χρόνια με την Κλίο Φίντσερ (1916-2009) και είχαν τρία παιδιά, τον Κρίστοφερ, τη Μελίσσα και τη Νίκολα. Ο Κρίστοφερ Τράμπο έγινε ειδικός σε ζητήματα της Μαύρης Λίστας.
Οι πολιτικές διώξεις και τα «ορφανά» Όσκαρ
μικρογραφία|Φωτογραφία του Τράμπο από τη φυλακή, 9 Ιουνίου 1950 Χωρίς υπερβολή, στο πρόσωπο του Ντάλτον Τράμπο συμπυκνώνεται ολόκληρη η περίοδος που το Χόλυγουντ επιδιδόταν σε κυνήγι μαγισσών εναντίον όποιου βρισκόταν αριστερότερα των κατεστημένων πολιτικών κομμάτων. Από αυτόν ξεκίνησε η Μαύρη Λίστα, με αφορμή δικές του δουλειές ξεκίνησε και το ξήλωμά της.
Ο Τράμπο ήταν όχι απλά φιλελεύθερος, όπως αποκαλούνται γενικά οι αριστεροί στις ΗΠΑ, αλλά θαυμαστής της Σοβιετικής Ένωσης και κατά τη δεκαετία του '40 μέλος του Κομμουνιστικού Κόμματος. Στο ξεκίνημα του Β΄ Παγκοσμίου Πολέμου, εναρμονιζόμενος με τη σοβιετική γραμμή, υποστήριζε ανοιχτά τη γραμμή της μη γενίκευσης του πολέμου. Όταν αργότερα ο Χίτλερ επιτέθηκε στη Σοβιετική Ένωση, όχι μόνο άλλαξε άποψη, αλλά συμφώνησε με τον εκδότη του να αποσυρθεί από την κυκλοφορία το Ο Τζόνι πήρε το όπλο του για να μη δίνει επιχειρήματα στους οπαδούς της ουδετερότητας. Το 1946, με τον Ψυχρό Πόλεμο στα σπάργανα, δημοσίευσε ένα άρθρο όπου χαρακτήριζε την πολιτική των Δυτικών δυνάμεων ως απειλή για την ειρήνη. Όλα αυτά τον έκαναν εύκολο στόχο της Επιτροπής Αντιαμερικανικών Δραστηριοτήτων. Εξάλλου ο Τράμπο ουδέποτε απέκρυψε την ιδεολογία του. Αυτό που αρνήθηκε, ήταν η δικαιοδοσία της Επιτροπής να τον κρίνει βάσει της ιδεολογίας του.
Ενόσω βρισκόταν στο Μεξικό, δύο σενάριά του κέρδισαν το Όσκαρ Καλύτερης Ιστορίας (μια κατηγορία που αργότερα συγχωνεύτηκε με το Όσκαρ Σεναρίου), κανένα όμως δεν έφερε το όνομά του. Για τις Διακοπές στη Ρώμη (1953) είχε χρησιμοποιήσει ως «βιτρίνα» τον άσημο Βρετανό σεναριογράφο Ίαν Μακλέλαν Χάντερ, ο οποίος και παρέλαβε το αγαλματίδιο. Για το Γενναίο (1956) είχε χρησιμοποιήσει το φανταστικό ψευδώνυμο Ρόμπερτ Ριτς.
Το Γενάρη του 1960, ο Ότο Πρέμινγκερ ανακοίνωσε ότι προσέλαβε τον Τράμπο για το σενάριο της ταινίας Έξοδος. Λίγους μήνες μετά, ο Κερκ Ντάγκλας αποκάλυψε ότι ο Τράμπο ήταν ο σεναριογράφος της πολυαναμενόμενης νέας ταινίας του - επρόκειτο για το Σπάρτακο σε σκηνοθεσία Στάνλεϊ Κιούμπρικ. Όταν ο Σπάρτακος έκανε πρεμιέρα τον Οκτώβρη του ίδιου έτους, σήμανε την αρχή του τέλους για τη Μαύρη Λίστα: Το όνομα του Τράμπο εμφανιζόταν στην οθόνη, σπάζοντας με τον πλέον επίσημο τρόπο τον αποκλεισμό των προγραμμένων, και ο νεοεκλεγείς πρόεδρος Τζον Κένεντι έσπευδε να παρακολουθήσει την ταινία, στέλνοντας μήνυμα ότι δε θα επέτρεπε στο εξής παρόμοιες πρακτικές.
Το 1975 η Αμερικανική Ακαδημία Κινηματογράφου αναγνώρισε επίσημα τον Τράμπο ως δικαιούχο του Όσκαρ για το Γενναίο και του απέμεινε το αγαλματίδιο. Έπραξε το ίδιο για τις Διακοπές στη Ρώμη το 1993, ενώ ο Τράμπο είχε προ πολλού πεθάνει - μάλιστα ο γιος του Μακλέλαν Χάντερ είχε αρνηθεί να επιστρέψει το αγαλματίδιο του πατέρα του, με αποτέλεσμα να παραγγελθεί ένα αντίγραφο για να δοθεί στη χήρα του Τράμπο.
Εξωτερικοί σύνδεσμοι
Κατηγορία:Αμερικανοί σεναριογράφοι Κατηγορία:Βραβευμένοι με Όσκαρ Καλύτερης Ιστορίας Κατηγορία:Μαύρη Λίστα του Χόλυγουντ
NGC 6207
thumb|right|250px|Ο NGC 6207 Ο NGC 6207 είναι σπειροειδής γαλαξίας τύπου SA(s)C ο οποίος βρίσκεται στον αστερισμό Ηρακλή. Παρατηρείται σχετικά κοντά στο σφαιρωτό σμήνος Μεσιέ 13   και απέχει περίπου 60 εκατομμύρια έτη φωτός από την Γη. Η διάμετρός του υπολογίζεται σε 60.000 έτη φωτός.
Τον ανακάλυψε ο αστρονόμος Ουίλιαμ Χέρσελ στις 16 Μαΐου 1787. Το 2004 παρατηρήθηκε στον γαλαξία ένας υπερκαινοφανής, ο SN 2004A.
Εξωτερικοί σύνδεσμοι
6207 58827 10521 Κατηγορία:Σπειροειδείς γαλαξίες Κατηγορία:Ηρακλής (αστερισμός)
Σέκτα
Με τον όρο σέκτα, ή σέχτα, προερχόμενο από τον λατινικό όρο secta, (εκ του ρήματος sequor "ακολουθώ") περιγράφεται γενικά μια μικρή οργανωμένη ομάδα προσώπων με ίδιες πεποιθήσεις που ισότιμα παίρνουν αποφάσεις . Έτσι η σέκτα μπορεί κατά τις πεποιθήσεις της να είναι είτε θρησκευτική, είτε πολιτική.
Οι θρησκευτικές σέκτες διαφέρουν από την αίρεση που διαφοροποιείται δογματικά, αλλά και από το σχίσμα που διαφοροποιείται διοικητικά. Η διαφοροποίηση των θρησκευτικών σεκτών είναι περισσότερο στην καθημερινή πράξη και στον τρόπο ζωής και όχι τόσο ως προς το δόγμα ή τη διοίκηση. Οι δε πολιτικές σέκτες προέρχονται από διαφοροποιήσεις κομματικών αρχών που αφορούν κυρίως πολιτική δράση. Έτσι σ΄ ένα κόμμα μπορεί να περιλαμβάνονται σέκτες με κάποιες πολιτικές διαφοροποιήσεις από τις βασικές του κόμματος. Συνήθως πολιτικές σέκτες είναι απομονώσεις επαναστατικών εργατικών οργανώσεων, ή και μικρά κόμματα εργατικών τάξεων.
Οι σέκτες έχουν πολλά πιστεύω και πρακτικές από κοινού με την θρησκεία ή το κόμμα από το οποίο αποσχίστηκαν αλλά διαφοροποιούνται ως προς κάποιες περιορισμένες δογματικές θέσεις. Σε αντιδιαστολή, το θρήσκευμα (στην αγγλική denomination) αποτελεί μια ευμεγέθη και καθιερωμένη θρησκευτική ομάδα. Στην πολιτική, ένα μαζικό κόμμα τυπικά δείχνει ανοχή σε ποικίλες απόψεις και ερμηνείες, θεωρώντας απαραίτητο μόνο έναν περιορισμένο αριθμό βασικών αρχών ως όρο για να είναι κάποιος μέλος του.
Εξωτερικοί σύνδεσμοι
Κατηγορία:Θρησκευτικές πίστεις, παραδόσεις και κινήματα Κατηγορία:Κοινωνιολογία της θρησκείας
Χέρμαν φον Ζάλτσα
Ο Χέρμαν φον Ζάλτσα (γερμ. Hermann von Salza, περ. 1170-1239) ήταν ο τέταρτος Μεγάλος Μάγιστρος του ιπποτικού τάγματος των Τευτόνων Ιπποτών, από το 1209 έως το 1239. Χάρη στη δράση του, το τάγμα αύξησε τον πλούτο, τη δύναμη και το κύρος του, αναδεικνυόμενο σε ισχυρή δύναμη της εποχής.
Βιογραφία
Ο Χέρμαν φον Ζάλτσα ήταν γόνος του Οίκου των Ζάλτσα, μιας οικογένειας ευγενών από το Bad Langensalza της Θουριγγίας. Τίποτα δεν είναι γνωστό για τη ζωή του, μέχρι το 1209, όταν και διαδέχεται τον Χάινριχ φον Τούνα, στην ηγεσία του Τάγματος των Τευτόνων Ιπποτών.
Μετά την έκκληση του βασιλιά Ανδρέα Β' της Ουγγαρίας, οδήγησε το τάγμα στη νοτιοανατολική Τρανσυλβανία, ώστε να προστατεύσει την περιοχή από τους Κουμάνους της κεντρικής Ασίας. Αφού νίκησε τους πολεμοχαρείς νομάδες, ίδρυσε ένα νέο κράτος, στο οποίο μετέφερε Γερμανούς αγρότες για να το αποικήσουν. Οι ευγενείς του ουγγρικού κράτους διαμαρτυρήθηκαν έντονα για την παρουσία του τάγματος, πείθοντας τον βασιλιά τους, να τους διώξει. Το 1224 ο Ανδρέας Β' αποκαλώντας τους «φωτιά κάτω από το πουκάμισο, ποντικό στο σακί, οχιά στον κόρφο» τους επιτέθηκε και εν τέλει τους απομάκρυνε. Εν τω μεταξύ, ο ίδιος ο φον Ζάλτσα, συνόδευσε τον αυτοκράτορα της Αγίας Ρωμαϊκής Αυτοκρατορίας Φρειδερίκο Β' Χοενστάουφεν στην ΣΤ' Σταυροφορία.
Γυρίζοντας στην Ευρώπη, ο φον Ζάλτσα βοήθησε στην άρση του αφορισμού του Φρειδερίκου Β' από τον πάπα Γρηγόριο Θ'. Το 1230, δέχτηκε την έκκληση του Κορράδου της Μαζοβίας για υποταγή των παγανιστών Πρώσσων, με αντάλλαγμα την επαρχία της Κουλμερλάνδης, καθώς και όσα εδάφη μπορούσε να κατακτήσει. Διέταξε επέλαση των ιπποτών του, μονάχα αφού διαβεβαιώθηκε και από τον Φρειδερίκο Β' και από τον πάπα Γρηγόριο Θ', ότι θα διατηρούσε τις περιοχές που θα κυρίευε. Μέχρι το 1236, όταν και πέτυχε την αφομοίωση των Αδελφών του Ξίφους στους Τεύτονες Ιππότες, τα εδάφη του τάγματος εκτείνονταν πέρα από τα όρια της Πρωσίας.
Ωστόσο, η δυσαρέσκεια των μελών του τάγματος, για τη διαρκή απουσία του Μάγιστρού τους μεγάλωνε και τελικά τον αποτράβηξαν από την πολιτική ζωή. Ο Χέρμαν φον Ζάλτσα δεν ανταποκρίθηκε εξίσου ως θρησκευτικός ηγέτης και το 1238 αποσύρθηκε στο Σαλέρνο, όπου και απεβίωσε στις 20 Μαρτίου 1239.
Παραπομπές
Κατηγορία:Μεγάλοι Μάγιστροι του Τευτονικού Τάγματος Κατηγορία:Γερμανοί ευγενείς
Αναρχοφεμινισμός
Ο Αναρχοφεμινισμός συνδυάζει τον αναρχισμό με τον φεμινισμό. Ο όρος επινοήθηκε, και η φιλοσοφία του κατάγεται, από το δεύτερο κύμα φεμινισμού κατά τη διάρκεια της δεκαετίας του ’60.
Οι αναρχοφεμινιστές θεωρούν την πατριαρχία ως μια εκδήλωση ιεραρχίας και έτσι ως ένα θεμελιώδες πρόβλημα της κοινωνίας. Οι αναρχο-φεμινιστές πιστεύουν ο αγώνας ενάντια στην πατριαρχία είναι αναπόσπαστο κομμάτι της πάλης των τάξεων και του αναρχικού αγώνα ενάντια στο κράτος.
Ο αναρχοφεμινισμός έλαβε την έμπνευσή του από συγγραφείς και θεωρητικούς των αρχών του 20ου αιώνα όπως η Έμμα Γκόλντμαν και η Voltairine de Cleyre. Η φεμινίστρια του πρώτου κύματος Mary Wollstonecraft είχε πρωτοαναρχικές ιδέες. Κατά τη διάρκεια του Ισπανικού εμφύλιου πολέμου, μια αναρχική και φεμινιστική ομάδα, οι “Ελεύθερες Γυναίκες”, οργανώθηκε για την υπεράσπιση αναρχικών και φεμινιστικών ιδεών.
Οι αναρχοφεμινιστές κριτικάρουν τις ιδέες πολλών από τους παραδοσιακούς αναρχικούς θεωρητικούς όπως οι Πιέρ-Ζοζέφ Προυντόν και Μιχαήλ Μπακούνιν. Αυτοί έβλεπαν την πατριαρχία ως ένα ελάσσον πρόβλημα που είναι αναπόσπαστο μόνο στον καπιταλισμό και θα εξαφανιστεί μαζί με τον καπιταλισμό, ή όπως στη περίπτωση του Προυντόν έφταναν να υποστηρίζουν την πατριαρχία (ο Προυντόν έβλεπε την οικογένεια ως την πιο βασική μονάδα της κοινωνίας και της ηθικότητάς της και πίστευε πως οι γυναίκες είχαν την ευθύνη να εκπληρώσουν έναν παραδοσιακό ρόλο εντός της οικογένειας). μικρογραφία|Σύμβολο του αναρχοφεμινισμού.
Εξωτερικοί σύνδεσμοι
Κατηγορία:Φεμινιστική φιλοσοφία Κατηγορία:Αναρχισμός
Άμυνα Γκρίνφελντ
Το άνοιγμα βασίζεται σε μια από τις κύριες αρχές της υπερμοντέρνας σχολής, η οποία βρισκόταν στο προσκήνιο τη δεκαετία του 1920: ένα κέντρο γεμάτο πιόνια μπορεί να είναι μειονέκτημα αντί πλεονέκτημα.
Εξωτερικοί σύνδεσμοι
Κατηγορία:Σκακιστικά ανοίγματα
Αλβανικές βουλευτικές εκλογές 2009
Οι βουλευτικές εκλογές του 2009 στην Αλβανία διεξήχθησαν στις 28 Ιουνίου. Πριν τη διεξαγωγή των εκλογών, ο εκλογικός νόμος άλλαξε και το εκλογικό σύστημα έγινε με περιφερειακή αναλογική εκπροσώπηση. Οι δημοσκοπήσεις που διενεργήθηκαν το Μάρτιο και τον Απρίλιο του 2009 προέβλεπαν νίκη με οριακή διαφορά (γύρω στο 37% το ποσοστό) ανάμεσα στα δύο μεγάλα κόμματα, το Δημοκρατικό Κόμμα της Αλβανίας και το αντιπολιτευόμενο Σοσιαλιστικό Κόμμα, με τα μικρότερα κόμματα να σημειώνουν χαμηλά και μονοψήφια ποσοστά. Οι εκλογές θεωρήθηκαν από την ΕΕ ως "τεστ" για την μελλοντική ένταξη ή μη της Αλβανίας στην ΕΕ. Με καταμετρημένα τα δύο τρίτα των ψήφων από τις βουλευτικές εκλογές, ο δεξιός συνασπισμός του πρωθυπουργού Σαλί Μπερίσα προηγήθηκε σε αριθμό εδρών (με πέντε περισσότερες έδρες από την αντιπολίτευση), αλλά συγκέντρωσε ελαφρώς μικρότερο ποσοστό από το συνασπισμό των Σοσιαλιστών υπό τον Έντι Ράμα (40,90% έναντι 39,97%). Το Σεπτέμβριο του 2009 το Δημοκρατικό Κόμμα και το Σοσιαλιστικό Κίνημα για την Ένταξη συμφώνησαν σε σχηματισμό κυβέρνησης συνασπισμού, με τον Μπερίσα να παραμένει πρωθυπουργός και τον Ιλίρ Μέτα να γίνεται υπουργός εξωτερικών. Ο Μπερίσα έλαβε εντολή για σχηματισμό κυβέρνησης στις 9 Σεπτεμβρίου.
Αποτελέσματα
Οι διεθνείς παρατηρητές έκριναν ότι οι εκλογές ήταν ελεύθερες και δίκαιες και ότι δεν σημειώθηκαν σημαντικές παρατυπίες, για πρώτη φορά στην αλβανική ιστορία. Η προσέλευση στις κάλπες ήταν μικρότερη συγκριτικά με τις εκλογές του 2005, στο 52%. Με καταμετρημένο περίπου το ένα πέμπτο των ψήφων, ελαφρύ προβάδισμα παρουσίασε το Δημοκρατικό Κόμμα της Αλβανίας του Σαλί Μπερίσα, έναντι του Σοσιαλιστικού Κόμματος του δημάρχου των Τιράνων, Έντι Ράμα. Ήταν οι πρώτες εκλογές από τότε που άρχισε να εφαρμόζεται ο πολυκομματισμός το 1991 που ένα κυβερνών κόμμα εξαναγκάστηκε να σχηματίσει κυβέρνηση συνασπισμού εξαιτίας της ανεπάρκειας εδρών από το ίδιο.
Παραπομπές
2009 Αλβανια
Γκάρι Χολτ
Ο Γκάρι Γουέιν Χολτ (πραγ. όνομα "Gary Wayne Holt") είναι Αμερικάνος κιθαρίστας της thrash metal μουσικής, γνωστός ως μέλος των συγκροτημάτων Exodus και Slayer.
Βιογραφία
Ο Γκάρι Χολτ γεννήθηκε στις 4 Μαΐου 1964 στο Ρίτσμοντ της Καλιφόρνια.
Έχει συνεργαστεί με τους Destruction, τους Hypocrisy, τους Heathen και τους Panic, ενώ έπαιξε στο "Witchkrieg" των Witchery μαζί με τον Λι Άλτους και έχει κάνει την παραγωγή στο "Waking into Nightmares" των Warbringer.
Από το 2011 και έπειτα, αντικαθιστούσε τον κιθαρίστα Τζεφ Χάνεμαν των Slayer, κατά τις περιόδους στις οποίες βρισκόταν σε θεραπεία. Μετά το θάνατο του τελευταίου, ο Χολτ συμφώνησε να αναλάβει τα καθήκοντα του δεύτερου κιθαρίστα στο συγκρότημα, δουλεύοντας παράλληλα με τους Exodus.
Τον Σεπτέμβριο του 2015, πραγματοποιήθηκε η κυκλοφορία του πρώτου άλμπουμ των Slayer με τον Χολτ στην κιθάρα, με τίτλο "Repentless". Την ίδια χρονιά προκάλεσε αίσθηση καθώς εμφανίστηκε σε συναυλίες των Slayer με μπλουζάκι στο οποίο ήταν τυπωμένη η φράση «Σκοτώστε τις Καρντάσιαν».
Δισκογραφία
{|width="70%" align="center"|
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Ροκ μουσικοί
Διοικητικές διαιρέσεις της Γεωργίας
Η Γεωργία είναι ένα ενιαίο κράτος, του οποίου τα σύνορα ορίζονται από το νόμο που αντιστοιχεί στην κατάσταση της 21ης Δεκεμβρίου 1991. Περιλαμβάνει δύο αυτόνομες δημοκρατίες (Γεωργιανή γλώσσα: ავტონომიური რესპუბლიკა, avtonomiuri respublika), οι οποίες είναι της Αζαρίας και της Αμπχαζίας. Η τελευταία είναι εκτός της αποτελεσματικής εξουσίας της Γεωργίας. Η πρώην αυτόνομη οντότητα της Νότιας Οσσετίας στην εποχή της Σοβιετικής Ένωσης, η οποία επί του παρόντος επίσης δεν είναι υπό την ντε φάκτο δικαιοδοσία της Γεωργίας, δεν έχει τελικό καθορισμένο συνταγματικό καθεστώς στην εδαφική οργάνωση της Γεωργίας.
Το έδαφος της Γεωργίας υποδιαιρείται επί του παρόντος σε συνολικά 76 δήμους - 12 αυτοδιοικούμενες πόλεις (ქალაქი, k'alak'i), συμπεριλαμβανομένης της πρωτεύουσας της Τιφλίδας και 64 κοινοτήτων (თემი, t'emi). Οι δήμοι εκτός των δύο αυτόνομων δημοκρατιών και της Τιφλίδας ομαδοποιούνται, σε προσωρινή βάση, σε εννέα περιφέρειες (μχάρε): Γκούρια, Ιμερέτι, Καχέτι, Κβέμο Κάρτλι, Μτσχέτα-Μτιανέτι, Ράτσα Λετσχούμι και Κβέμο Σβανέτι, Σαμεγκρέλο-Ζέμο Σβανέτι, Σάμτσχε-Τζαβαχέτι και Σίντα Κάρτλι. Η ίδια η Τιφλίδα χωρίζεται σε δέκα επαρχίες (რაიონი, raioni).
Αυτόνομες δημοκρατίες
Οι δύο αυτόνομες δημοκρατίες της Αμπχαζίας και της Αζαρίας ιδρύθηκαν κατά τη διάρκεια της σοβιετικής εποχής και αναγνωρίζονται από το σύγχρονο Σύνταγμα της Γεωργίας που υιοθετήθηκε το 1995.
Αζαρία
Η Αζαρία υποδιαιρείται σε 6 δήμους:
Αμπχαζία
Ως αποτέλεσμα των στρατιωτικών συγκρούσεων το 1992-1993 και το 2008, η Γεωργία δεν έχει ουσιαστικό έλεγχο στην Αμπχαζία, η οποία αναγνωρίζεται από τη Ρωσία και άλλα τρία κράτη μέλη του ΟΗΕ. Η Γεωργία θεωρεί την Αμπχαζία ως αυτόνομη δημοκρατία της οποίας η κυβέρνηση βρίσκεται εξόριστη στην Τιφλίδα και σήμερα είναι κατεχόμενη περιοχή. Η επικράτεια της Αμπχαζίας στην κοιλάδα Κοντόρι, η οποία ήταν υπό τον έλεγχο της Γεωργίας πριν από τον Ρωσο-Γεωργιανό πόλεμο του 2008, είναι η ντε γιούρε η αυτοδιοικούμενη κοινότητα Αζάρα. Η αποσχιστική κυβέρνηση της Αμπχαζίας διαιρεί την επικράτεια της οντότητας σε εφτά επαρχίες (ραγιόν).
Νότια Οσσετία
Η Νότια Οσσετία απολάμβανε το καθεστώς μιας αυτόνομης περιοχής κατά τη σοβιετική εποχή. Μετά τις στρατιωτικές συγκρούσεις το 1991-1992 και το 2008, η Γεωργία θεωρεί την πρώην Αυτόνομη Περιφέρεια της Νότιας Οσετίας ως κατεχόμενη περιοχή. Το καθεστώς της δεν ορίζεται συνταγματικά από τη Γεωργία, αλλά υπάρχει προσωρινή διοίκηση της Νότιας Οσσετίας που βρίσκεται στην εξορία στην Τιφλίδα. Η επικράτεια που είχε τεθεί υπό τον έλεγχο της Γεωργίας πριν από τον Ρωσο-Γεωργιανό πόλεμο του 2008 οργανώθηκε σε τέσσερις δήμους, οι οποίοι διατηρούν το ντε γιούρε καθεστώς τους. Η αποσχιστική κυβέρνηση της Νότιας Οσσετίας διαιρεί το έδαφος της οντότητας σε τέσσερις επαρχίες (ραγιόν).
Περιφέρεια
Οι περιφέρειες (μκάρε) θεσπίστηκαν με προεδρικά διατάγματα από το 1994 έως το 1996, σε προσωρινή βάση έως ότου επιλυθούν οι αποσχιστικές συγκρούσεις στην Αμπχαζία και τη Νότια Οσσετία. Συνήθως αντιστοιχούν στις παραδοσιακές ιστορικές και γεωγραφικές περιοχές της Γεωργίας. Μια περιφέρεια δεν είναι μια αυτοδιοικούμενη μονάδα. Η λειτουργία τους είναι να συγχρονίσουν την επικοινωνία των διαφόρων δήμων (με εξαίρεση τους δήμους της Αζαρίας και Τιφλίδας) με την κεντρική κυβέρνηση της Γεωργίας, η οποία εκπροσωπείται σε μια περιφέρεια από έναν υπάλληλο που ορίζει ο πρωθυπουργός, τον αρμόδιο επίτροπο (სახელმწიფო რწმუნებული), ανεπίσημα γνωστός ως "κυβερνήτης" (გუბერნატორი).
Δήμοι
Σύμφωνα με τον γεωργιανό νόμο, ένας δήμος είναι ένας οικισμός ή μια ομάδα συνοικισμών με καθορισμένα σύνορα και αυτοδιοίκηση. Υπάρχουν δύο τύποι δήμων. Οι αυτοδιοικούμενες πόλεις είναι 12 συνολικά, και οι αυτοδιοικούμενες κοινότητες είναι 64 συνολικά. Οι σημερινοί δήμοι συστάθηκαν από το 2006 έως το 2014. Οι περισσότεροι δήμοι ανακεφαλαιώνουν τα όρια και τα ονόματα προηγούμενων υποδιαιρέσεων, γνωστών ως ραγιόνι (επαρχία).
Παραπομπές
Κατηγορία:Γεωγραφία της Γεωργίας
Post Office Protocol
Το Post Office Protocol (POP), επίσης γνωστό και ως POP3 είναι ένα πρωτόκολλο που χρησιμοποιείται για την παραλαβή των ηλεκτρονικών μηνυμάτων (email) από έναν απομακρυσμένο εξυπηρετητή (server) χρησιμοποιώντας σύνδεση TCP/IP.
Περιγραφή
Το POP3 αποτελεί εξέλιξη των προηγούμενων μορφών του πρωτοκόλλου, τα οποία ονομαζόταν ανεπίσημα POP1 και POP2. Ο όρος Post Office Protocol είναι πλέον συνώνυμος με το POP3, καθώς οι προηγούμενες μορφές του πρωτοκόλλου έχουν πλέον καταργηθεί στην πράξη.
Το POP3 είναι σχεδιασμένο με τέτοιον τρόπο ούτως ώστε να επιτρέπει στους χρήστες του διαδικτύου που έχουν προσωρινές συνδέσεις (π.χ. dial-up) να παραλαμβάνουν την ηλεκτρονική τους αλληλογραφία, να την αποθηκεύουν στον τοπικό σκληρό δίσκο και στην συνέχεια να την διαβάζουν χωρίς να χρειάζεται να παραμένουν συνδεδεμένοι στο διαδίκτυο. Παρόλο που υπάρχει η δυνατότητα τα μηνύματα να παραμείνουν στον server ηλεκτρονικού ταχυδρομείου, οι περισσότερες εφαρμογές POP3 συνδέονται με τον server, λαμβάνουν όλα τα ηλεκτρονικά μηνύματα, τα αποθηκεύουν στον υπολογιστή του χρήστη, τα σβήνουν από τον server και αποσυνδέονται.
Σε αντίθεση με το POP3, το πρωτόκολλο Internet Message Access Protocol (IMAP) που εμφανίστηκε αργότερα υποστηρίζει τόσο την online όσο και την offline ανάγνωση μηνυμάτων. Επίσης αφήνει τα μηνύματα στον server έως ότου ο χρήστης αποφασίσει να τα διαγράψει. Η τακτική αυτή δίνει την δυνατότητα σε έναν χρήστη να διαβάζει τα email του από διάφορους υπολογιστές. Αντίθετα, το POP3 επιτρέπει την ανάγνωση των email μονάχα από τον υπολογιστή στον οποίο έχουν κατέβει.
Το POP3 χρησιμοποιεί την πόρτα 110 για να εγκαθιδρύσει μία σύνδεση TCP με τον mail server. Πολλά προγράμματα ηλεκτρονικού ταχυδρομείου χρησιμοποιούν κρυπτογράφηση ούτως ώστε τα δεδομένα που διακινούνται στην σύνδεση αυτή να μην είναι αναγνώσιμα από άλλους. Για να αποδεχθεί ο mail server την σύνδεση, θα πρέπει ο χρήστης να δώσει το όνομα χρήστη και τον κωδικό πρόσβασής του. Η αρχική έκδοση του POP3 μετέδιδε τα ευαίσθητα αυτά δεδομένα σε μορφή απλού κειμένου, οπότε οποιοσδήποτε μπορούσε να τα διαβάσει. Στην συνέχεια όμως το πρωτόκολλο βελτιώθηκε και πλέον παρέχει την δυνατότητα κρυπτογραφημένης μετάδοσης του ονόματος χρήστη και του κωδικού. Παρόλα αυτά όμως, πολλοί χρήστες δεν γνωρίζουν αυτήν την δυνατότητα και συνεπώς δεν την χρησιμοποιούν.
POP3 RFCs
Κατηγορία:Πρωτόκολλα του ίντερνετ
Τζιμ Πομερόι
Ο Τζιμ Πομερόι (Jim Pomeroy, 16 Νοεμβρίου 1952- 6 Αυγούστου 2006) ήταν Αμερικανός επαγγελματίας οδηγός αγωνιστικής μοτοσικλέτας. Το 1973, έγινε ο πρώτος Αμερικανός που κέρδισε αγώνα Παγκοσμίου Πρωταθλήματος Μότοκρος στην Ισπανία. Ο Πομερόι σκοτώθηκε όταν προσέκρουσε το τζιπ του σε άλλο όχημα σε δυστύχημα κοντά στην Γιακίμα, στην πολιτεία της Ουάσινγκτον στις ΗΠΑ.
Πηγές
Πομερόι Τζιμ
Φρειδερίκος της Σαξονίας-Άλτενμπουργκ (1763-1834)
Ο Φρειδερίκος (γερμ. Friedrich, 29 Απριλίου 1763 - 29 Σεπτεμβρίου 1834) από τον Οίκο των Βέττιν ήταν δούκας πρώτα της Σαξονίας-Χιλντμπουργκχάουζεν (1780-1826) και μετά της Σαξονίας-Άλτενμπουργκ (1826-1834).
Βιογραφία
Ήταν ο μόνος γιος του Ερνέστου Φρειδερίκου Γ΄ της Σαξονίας-Χιλντμπουργκχάουζεν και της Ερνεστίνης των Βέττιν, κόρης του Ερνέστου Αυγούστου Α΄ της Σαξονίας-Βαϊμάρης-Άιζεναχ.
Το 1823 απεβίωσε στο Άλτενμπουργκ σε ηλικία 71 ετών. Τον διαδέχθηκαν οι δύο μεγαλύτεροι γιοί του, πρώτα ο Ιωσήφ και μετά ο Γεώργιος.
Ραϋμόνδος Ρογήρος της Φουά
O Ραϋμόνδος-Ρογήρος, γαλλ. Raymond Roger (απεβ. 27 Μαρτίου 1223) από τον Οίκο της Φουά ήταν κόμης της Φουά (1183-1223).
Βιογραφία
Ήταν γιος τού Ρογήρου-Βερνάρδου Α΄ κόμη της Φουά και της Καικιλίας των Τρανκαβέλ.